Halloween la ze 'na festa che se sełebra anualmente la sera e la note del 31 de otobre , difuza inisialmente inte i Paezi de lengua ingleze, ma che la ga ciapà pie en tuto el mondo, e che la deriva da la festa pagana sèltega de Samhain. La ze caraterizà da decorasion e festejamenti en màscara de sojeto màcabro. El termine el ze na breviasion de , che in ingleze vołe dire "vizilia de Ognisanti". La antiga festa de Samhain, da dove che deriva Halloween, la zera la pì inportante festa del całendario sèltego: la segnava la fine de l'istà e la se tigneva el primo de novenbre. Inte i ani cuarante del XIX sècoło i festejamenti i ze stà inportà da imigrati irlandezi inte i Stati Unìi de l'Amèrica. Una de łe prinsipałi tradision de ła ricorensa la ze cueła de intajare e decorare de łe suche, meténdoghe drento un lumin. Sta tradision de la suca, ciamada en ingleze "Jack o'Lantern", la vien fazesta derivare da na lejenda del XVIII sècoło che gaveva par protagonista un tal ciamà Stingy Jack, che el gaveva inbrojà pì volte el diàvoło. Dopo la so morte, Stingy Jack el vien rifiutà sia da Dio che dal diàvoło el se vede costrinzesto a vagare en un posto scuro: par farse ciaro, el se crea cusita un lumin fazesto co na barbabiètoła. N'altra tradision la ze cueła del "dolseto o scherseto" , che la vede dei tozeti girare par le caze domandando dolseti. Sta tradision la deriva probabilmente da le richieste dei mendicanti 'nte sto periodo de l'ano. Inte i Stati Unìi sta tradision la ze divegnesta popołari al scumisiar dei ani sincuanta del XX sècoło.